|  |
| --- |
| **Analýza vplyvov na manželstvo, rodičovstvo a rodinu**  **Vplyvy na rodinné prostredie, vzájomnú súdržnosť členov rodiny, výchovu detí, práva rodičov voči deťom, základné zásady zákona o rodine, uzavieranie manželstva a na disponibilný príjem domácností viacdetných rodín** |
| **8.1 Identifikujte, popíšte a kvantifikujte vplyv na rodinné prostredie a špecifikujte pozitívne/negatívne vplyvy na rodinné prostredie.** |
| *8.1.1 Spôsobí predložený návrh zmenu rodinného prostredia? Ak áno, v akom rozsahu? Ak je to možné, doplňte kvantifikáciu, prípadne dôvod chýbajúcej kvantifikácie.* |
| Predkladaným návrhom nariadenia vlády Slovenskej republiky, ktorým sa dopĺňa nariadenie vlády Slovenskej republiky č. 640/2008 Z. z. o verejnej minimálnej sieti poskytovateľov zdravotnej starostlivosti v znení neskorších predpisov sa vytvárajú právne podmienky na možnosť poskytovania služby v starostlivosti o duševné zdravie, ktoré podporujú zosúlaďovanie rodinného a pracovného života poskytovaním ambulantnej starostlivosti o pacientov s duševným ochorením za súčasného aktívneho života v domácom prostredí v starostlivosti o rodinu a deti. Predpokladaný počet osôb využívajúci služby ambulantnej zdravotnej starostlivosti bol 417 tisíc osôb v roku 2022. Z ročného výkazu NCZI T (MZ SR) 1- 01 o činnosti stacionára k 31. 12. 2023 je počet denných miest v stacionári s odborným zameraním psychiatria 445 a 52 denných miest v stacionári s odborným zameraním detská psychiatria, čím môžeme predpokladať počet osôb, ktorým sa poskytne starostlivosť v jeden deň je rovnaký ako počet miest denných miest. |
| |  | | --- | | *8.1.2 Môže dôjsť predloženým návrhom k narušeniu zdravého rodinného prostredia?* | | Navrhovanou právnou úpravou sa nepredpokladá narušenie zdravého rodinného prostredia, ide o zlepšenie pre rodičov a deti v nadväznosti na zlepšenie dostupnosti poskytovania zdravotnej starostlivosti. | |
| *8.1.3 Má predložený návrh vplyv na demografický rast? Ak áno, aký je vplyv vzhľadom k úrovni záchovnej hodnoty populácie?* |
| Bez vplyvu.   |  | | --- | | *8.1.4 Má predložený návrh vplyv na odstraňovanie prekážok, ktoré bránia pracujúcim rodičom dosiahnuť želaný počet detí?* | | Bez vplyvu. | |
| *8.1.5 Má predložený návrh vplyv na množstvo času alebo príležitostí pre rodičov alebo pre deti na realizáciu rodinného života?* |
| Poskytovaním služieb pri zabezpečení poskytovania zdravotnej starostlivosti v rámci navrhovanej minimálnej siete psychiatrických stacionárov v zmysle predkladanej právnej úpravy príde k rovnováhe medzi poskytovaním zdravotnej starostlivosti a zosúladením s rodinným a pracovným životom, čím sa zabezpečí kontakt s rodinou za súčasnej liečby duševného ochorenia, starostlivosť o deti a súčasne vplyv aj na výchovu detí v zmysle prístupu k chorému a zvládaniu situácie. |
| *8.1.6 Má predložený návrh vplyv na prenikanie látkových alebo nelátkových závislostí do rodín?* |
| Bez vplyvu. |

|  |
| --- |
| **8.2 Identifikujte, popíšte a kvantifikujte vplyvy na vzájomnú súdržnosť členov rodiny.** |
| *8.2.1 Má predložený návrh vplyv na vzájomnú súdržnosť členov rodiny? Ak áno, aký?* *Ak je to možné, doplňte kvantifikáciu, prípadne dôvod chýbajúcej kvantifikácie.* |
| Predkladaným návrhom nariadenia vlády Slovenskej republiky, ktorým sa dopĺňa nariadenie vlády Slovenskej republiky č. 640/2008 Z. z. o verejnej minimálnej sieti poskytovateľov zdravotnej starostlivosti v znení neskorších predpisov sa predpokladá pozitívny vplyv na vzájomnú súdržnosť členov rodiny. Na Slovensku trpí psychickými problémami viac ako pol milióna ľudí. V roku 2022 bolo v psychiatrických ambulanciách vyšetrených viac ako 417 tisíc osôb. Návrh nariadenia vlády kladie dôraz na dostupnosť ambulantných psychiatrických služieb, čo je dôležité pre rodiny, ktoré čelia psychickým problémom. Psychické problémy, ktoré sa nezvládajú v rámci ambulantnej liečby a potreba následnej hospitalizácie pre nedostatočnú sieť dostupných stacionárov ako ambulantných zariadení ovplyvňujú negatívne súdržnosť rodiny dlhými hospitalizáciami a odlúčením od rodiny. Za rok 2022 bolo hospitalizovaných 31 719 pacientov, čím sa ovplyvnila súdržnosť rodín u týchto pacientov odlúčením. Skrátením hospitalizácie a zvýšením dostupnosti ambulantných služieb predkladaným návrhom sa zlepší a pozitívne ovplyvní súdržnosť rodín. Nariadenie zabezpečuje, že v každom regióne (postupne) bude dostatočný počet poskytovateľov zdravotnej starostlivosti. Zlepšenie dostupnosti zdravotnej starostlivosti môže posilniť rodinné väzby tým, že zníži stres spojený s hľadaním zdravotníckych služieb a zlepší celkové zdravie členov rodiny. (Napr. môže prispieť k zdravšiemu vývoju detí, tínedžerov a znížiť absencie v škole kvôli zdravotným problémom). Rodičia budú mať lepší prístup k zdravotníckym službám pre seba, pre svoje deti, čo môže zlepšiť ich schopnosť plniť rodičovské povinnosti a/alebo zabezpečiť zdravie svojich detí. Kvantifikácia o súdržnosti členov rodiny v kontexte duševných ochorení nie je dostupná. |
| *8.2.2 Má predložený návrh vplyv na posilňovanie väzieb medzi členmi rodiny?* |
| Predkladaný návrh predpokladá pozitívny vplyv na posilňovanie väzieb medzi členmi rodiny, vytvorením dostupnosti ambulantnej zdravotnej starostlivosti aj s z možnosťou jej poskytovania aj v domácom prostredí, čím sa zachová väzba medzi jednotlivými členmi rodiny.   |  | | --- | | *8.2.3 Má predložený návrh vplyv na obnovovanie alebo záchranu rodín?* | | Predkladaný návrh predpokladá pozitívny vplyv na záchranu rodiny pochopením priebehu ochorenia a dostupnosti služieb zdravotnej starostlivosti – rodinnou terapiou v psychiatrickom stacionári. Vďaka včasnej intervencii sa väčšina ľudí s psychickou poruchou a jej príznakmi naučí žiť a zvládať sprievodné negatívne prejavy. |  |  | | --- | | *8.2.4 Má predložený návrh vplyv na vznik či pretrvávanie konfliktov medzi členmi rodiny?* | | Predkladaný návrh predpokladá pozitívny vplyv na elimináciu konfliktov v rodine skrátením práceneschopnosti osôb s duševným ochorením a tým zlepšenie ekonomickej situácie v rodine. Možnosti poradenstva a rodinnej terapie, intervencií v rámci poskytovaných služieb v psychiatrickom stacionári sú prevenciou | |
| |  | | --- | | *8.2.5 Má predložený návrh vplyv na rozpad rodín?* | | Predkladaný návrh predpokladá pozitívny vplyv na zníženie počtu rozpadu rodín v dôsledku duševného ochorenia člena rodiny, včasnou liečbou a stabilizáciou zdravotného stavu. Včasnou liečbou sa v rodine situácia zlepšuje. Lepšia dostupnosť zdravotníckych služieb prostredníctvom preventívnych programov a včasnej intervencie má vplyv na riešenie rodinných problémov skôr, než sa stanú vážnymi. | |
| *8.2.6 Má predložený návrh vplyv na poskytovanie pomoci pri odkázanosti niektorého z členov rodiny na pomoc?* |
| Predkladaný návrh sa predpokladá pozitívny vplyv pri poskytovaní pomoci pri odkázanosti niektorého z členov rodiny, ktorú zastreší práve právna úprava formou poskytovania zdravotnej starostlivosti v psychiatrických stacionároch. Včasnou diagnostikou znižuje záťaž na jednotlivcov a rodiny, čím sa zvyšuje ich stabilita. |

|  |
| --- |
| **8.3 Identifikujte a popíšte vplyvy na výchovu detí.** |
| *8.3.1 Má predložený návrh vplyv na výchovu detí? Ak áno, aký?* |
| Predkladaný návrh má pozitívny vplyv na výchovu detí, vzhľadom na to, že vychovávať dieťa nie je ľahké, a neexistuje žiadny univerzálny spôsob výchovy. Rozumní a zdraví rodičia majú využívať vrodené povahové črty dieťaťa a jeho temperament, kladné stránky podporovať a záporné tlmiť. Pri duševných poruchách býva často schopnosť výchovy, najmä v počiatočných fázach ochorenia znížená. V prvom rade však musia byť rodičia vo svojom správaní disciplinovaní, čo pri niektorých duševných ochoreniach, najmä v začiatku akútnej fázy nie je adekvátne. Vo všeobecnosti dobre vychovávajú tí rodičia, ktorí dokážu dieťa prijímať, očakávajú od neho zrelé chovanie, poskytujú mu jasné pravidlá. Poradenstvo a podpora, ktorá je súčasťou zdravotnej starostlivosti poskytovanej osobám s duševným ochorením v rámci psychiatrických stacionárov pomáha zvládať výchovu detí osobám s duševným ochorením, predchádzať zlyhávaniu role rodiča. Súčasťou poskytovaných služieb sú aj krízové intervencie vzniknuté náhle na základe situácie v rodine. |
| *8.3.2 Má predložený návrh vplyv na výchovu detí v rodinách?* |
| Predložený návrh má pozitívny vplyv na výchovu detí v rodinách zabezpečením rovnomernej dostupnosti zdravotníckych služieb lepším prístupom rodičov k zdravotníckym službám pre seba, pre svoje deti, čo môže zlepšiť ich schopnosť plniť rodičovské povinnosti alebo zabezpečiť zdravie svojich detí, a tým prispieť k stabilite rodín tým, že zlepší celkové zdravie a pohodu členov rodiny, zároveň sa zníži stres v rodine. Poskytované služby zároveň pozitívne ovplyvnia členov rodiny a ich vzájomné vzťahy, ako aj ich schopnosť plniť rodinné funkcie ako sú výchova detí , emocionálna podpora a ekonomická stabilita. |
| *8.3.3 Má predložený návrh vplyv na výchovu detí k manželstvu a rodičovstvu?* |
| Pozitívny vplyv na výchovu detí k manželstvu a rodičovstvu je v príklade rodičov, ako napriek ochoreniu dokážu zvládať svoje role za pomoci poskytovania zdravotnej starostlivosti uvedenej v predmetnom návrhu. |
| **8.4 Identifikujte a popíšte vplyvy na práva rodičov voči deťom.** |
| *8.4.1 Má predložený návrh vplyv na práva alebo zodpovednosť rodičov voči deťom? Ak áno, aký?* |
| Právny poriadok Slovenskej republiky upravuje zodpovednosť za výchovu detí a mladistvých, ktorá prináleží v prvom rade ich rodičom (napr. zákon č. 36/2005 Z. z. o rodine v znení neskorších predpisov, kde sa na viacerých miestach objavuje zmienka o povinnosti rodičov, resp. manželov za riadnu výchovu detí). Úpravu manželstva, rodičovstva a o práv a povinností rodičov v súvislosti s výchovou ich detí zakotvuje aj Ústava SR. Slovenská republika prijala medzinárodné záväzky týkajúce sa ochrany ľudských práv a práv dieťaťa (okrem iného) aj ratifikáciou Európskeho dohovoru o ochrane ľudských práv a základných slobôd, ktorý vytvorila Rada Európy. Rodina a manželstvo je samozrejme chránená aj týmto dohovorom. K základným rodičovským právam a povinnostiam patrí sústavná a dôsledná starostlivosť o výchovu, zdravie, výživu a všestranný vývoj maloletého dieťaťa, zastupovanie maloletého dieťaťa, správa majetku maloletého dieťaťa. Rozhodujúcu úlohu vo výchove dieťaťa majú rodičia. Majú právo vychovávať deti v zhode s vlastným náboženským a filozofickým presvedčením a právo použiť pri výchove dieťaťa primerané výchovné prostriedky tak, aby nebolo ohrozené zdravie, dôstojnosť, duševný, telesný a citový vývoj dieťaťa. Ak niektorému z rodičov bráni vo výkone jeho rodičovských práv a povinností závažná prekážka a ak je to v záujme maloletého dieťaťa, súd môže pozastaviť výkon rodičovských práv a povinností. Ak je to potrebné v záujme maloletého dieťaťa, súd rodičom obmedzí výkon ich rodičovských práv, ak žijú trvalo neusporiadaným spôsobom života, ak svoje rodičovské práva a povinnosti nevykonávajú vôbec, alebo nezabezpečujú výchovu maloletého dieťaťa. Ak rodič zneužíva svoje rodičovské práva a povinnosti najmä týraním, zneužívaním, zanedbávaním maloletého dieťaťa alebo iným zlým zaobchádzaním s maloletým dieťaťom, alebo výkon rodičovských práv a povinností napriek predchádzajúcim upozorneniam závažným spôsobom zanedbáva, súd pozbaví rodiča výkonu rodičovských práv. Predkladaný návrh má pozitívny vplyv na predchádzanie obmedzenia výkonu práv dieťaťa a rodičovských povinnosti v dôsledku zlepšenia dostupnosti zdravotníckych služieb včasnou intervenciou a diagnostikou ochorenia člena rodiny. |
| **8.5 Identifikujte a popíšte vplyvy na základné zásady zákona o rodine.** |
| *8.5.1 Má predložený návrh vplyv na chránené záujmy obsiahnuté v základných zásadách zákona o rodine? Ak áno, aký?* |
| Predkladaný návrh má pozitívny vplyv na chránené záujmy ako je manželstvo, jeho udržaním v dôsledku včasnej liečby a dostupnosti zdravotných služieb pre osoby s duševným ochorením. Udržanie funkčnej rodiny aj prostredníctvom poradenstva poskytovaného v rámci zdravotnej starostlivosti. Liečbou duševných ochorení členov rodiny sa stabilizuje prostredie rodiny, ktoré zabezpečí všestranný a harmonický vývin dieťaťa vytvorením vhodnej atmosféry v rodine a plnením rolí otca a matky. Spoločnosť poskytuje rodičovstvu nielen svoju ochranu, ale aj potrebnú starostlivosť, najmä hmotnou podporou rodičov a pomocou pri výkone rodičovských práv a povinností. V záujme maloletého je zabezpečiť rodičmi úroveň starostlivosti o dieťa, bezpečie a stabilitu prostredia, ochranu dôstojnosti, zachovanie integrity a identity dieťaťa, rešpektovanie názoru, podmienky na vytváranie a rozvoj vzťahových väzieb s obidvomi rodičmi, súrodencami a s inými blízkymi osobami, čo sa dosiahne len stabilnou rodinou s kompenzovanými duševnými ochoreniami niektorého člena rodiny, v súvislosti s navrhovanou právnou úpravou. Rovnomerná dostupnosť zdravotníckych služieb znamená lepší prístup rodičov k zdravotníckym službám pre seba, pre svoje deti, čo môže zlepšiť ich schopnosť plniť rodičovské povinnosti a/alebo zabezpečiť zdravie svojich detí, a tým prispieť k stabilite rodín tým, že zlepší celkové zdravie a pohodu členov rodiny (lepší prístup rodín k lekárskej pomoci môže znížiť stres). |
| **8.6 Identifikujte a popíšte vplyvy na uzavieranie manželstva.** |
| *8.6.1 Má predložený návrh vplyv na uzavieranie manželstva? Ak áno, aký?* |
| Bez vplyvu. |
| *8.6.2 Má predložený návrh vplyv na preferovaný čas vstupu do manželstva?* |
| Bez vplyvu.   |  | | --- | | *8.6.3 Má predložený návrh vplyv na informovanosť ohľadom povahy manželstva a záväzkov medzi manželmi a založenia rodiny?* | | Bez vplyvu. |  |  | | --- | | *8.6.4 Má predložený návrh vplyv na predchádzanie rozpadom manželstiev?* | | Predmetný návrh má pozitívny vplyv na predchádzanie rozpadom manželstva včasným záchytom a diagnostikovaním člena rodiny s duševným ochorením a následnou včasnou liečbou prostredníctvom ambulantnej zdravotnej starostlivosti, aj prostredníctvom psychiatrických stacionárov so zabezpečením neustále kontaktu s rodinou a liečbou v domácom prostredí, čím sa predíde nežiadúcim udalostiam v rodine, ktoré by viedli k nezhodám. | |
| **8.7 Identifikujte, popíšte a kvantifikujte vplyvy na disponibilný príjem domácností viacdetných rodín.** |
| *8.7.1 Má predložený návrh vplyv na disponibilný príjem domácností viacdetných rodín? Ak áno, špecifikujte tento vplyv s prihliadnutím na počet detí v rodine, ich špeciálne potreby vzhľadom k veku, zdravotnému stavu a prípadne iným okolnostiam. Ak je to možné, doplňte kvantifikáciu, prípadne dôvod chýbajúcej kvantifikácie.* |
| Predkladaný návrh má pozitívny vplyv na disponibilný príjem domácností aj viacdetných rodín v dôsledku zabezpečenia rovnomernej dostupnosti zdravotníckych služieb pre členov rodiny s duševným ochorením, čím sa zníži potreba využívania drahých súkromných zdravotníckych služieb, čo môže ušetriť rodinám peniaze, resp. zvýšiť ich disponibilný príjem, zlepší sa prístup rodičov k zdravotníckym službám pre seba, pre svoje deti, čo môže zlepšiť ich schopnosť plniť rodičovské povinnosti a/alebo zabezpečiť zdravie svojich detí, a tým prispieť k stabilite rodín tým, že sa zlepší celkové zdravie a pohoda členov rodiny, skrátenie práceneschopnosti, kedy je príjem znížený. Ekonomická stabilita rodiny sa zabezpečí kompenzáciou zdravotného stavu osoby s duševným ochorením a jeho príjmom do rodiny. Kvantifikácia údajov o vplyve na disponibilný príjem domácnosti nie je možné vyčísliť vzhľadom na nedostupnosť dát v kontexte duševných ochorení, kde sú reštrikčné obmedzenia. Dovoľujeme si však uviesť údaj zo štúdie Východiskový stav duševného zdravia v SR z januára 2024, kde sú uvedené výdavky 420 mil. € ako priame náklady na výdavky na sociálne zabezpečenie, dávky počas práceneschopnosti, invalidné dôchodky, sociálne dávky v nezamestnanosti, ktoré sa týkajú osôb s duševným ochorením. V SR je 17 % zo všetkých invalidných dôchodkov vydávaných z dôvodu duševných porúch. Rovnomerná dostupnosť zdravotníckych služieb znamená aj pozitívne ovplyvnenie členov rodiny a ich vzájomné vzťahy, ako aj ich schopnosť plniť rodinné funkcie ako sú výchova detí, emocionálna podpora a ekonomická stabilita. Skupina osôb s duševným ochorením býva často vystavená nízkemu príjmu, alebo príjmu len invalidného dôchodku, nezamestnanosti, čoho dôsledkom býva ohrozenie ekonomickej situácie. Práve predkladaný materiál pôsobí preventívne a efektívne pri odstránení a znížení disponibilného príjmu domácnosti. |